Millegipärast läks uni juba poole kümne ajal hommikul ära ja alustasin kohe (veel enne  hommikusööki) PokerPro seeriafinaali tarbeks singlite mängimist. Lootsin, et kui see kaelast ära, siis saab veel päevaga muudki peale hakata.  Tegin korraga kolm kuue mängijaga singlit: kaks 44$ NL ja ühe 33$ PL Holdemi. Pot Limit sai küll kogemata valitud - ikka vahel juhtub, kui ei vaata lobbys korralikult, et mis limiit sinna turniiri taha kirjutatud on... Eriti tobe, kui see mängima asudes Fixed Limitiks osutub!  Igatahes võitsin mõlemad 44-sed ja jäin auhinnalisele kolmandale kohale 33-sel. Kena  +155$ päeva alustuseks!  Kuigi ma olin kindel, et umbes 10 turniiri on mul vajalikest punktidest ikka veel puudu, läksin siiski katsetama, kas saan end registreerida ja - Big success! - PokerPro seeria finaal homme öösel kl 00.00 - registreeritud. Ju olin mingid MT või PokerPro punktisummad arvestamata jätnud.  Igatahes olen asjade käiguga rahul ja hakkan nüüd midagi pokkerikaugemat tegema!